Tite 2 | Bibele e Inthaneteng | Phetolelo ea Lefatše le Lecha
2 Leha ho le joalo, uena u ’ne u bue lintho tse loketseng bakeng sa thuto e phelisang hantle.+ 2 Banna ba hōlileng+ e ke e be ba itekanetseng mekhoeng, ba nkang lintho ka botebo,+ ba hlaphohetsoeng likelellong, ba phelang hantle tumelong,+ leratong, mamellong.+ 3 Ka ho tšoanang basali ba hōlileng+ e ke e be ba nang le tlhompho ea borapeli boitšoarong, e se ke ea e-ba ba etselletsang,+ kapa makhoba a veine e ngata, e be mesuoe ea se molemo; 4 e le hore ba ka khutlisetsa basali ba bacha kelellong hore ba rate banna+ ba bona, ba rate bana+ ba bona, 5 e be ba hlaphohetsoeng kelellong, ba hloekileng,+ basebetsi malapeng, ba molemo, ba ipehang tlas’a+ banna ba bona, e le hore lentsoe la Molimo le se ke la nyefoloa.+ 6 Ka ho tšoanang u ’ne u eletse banna ba bacha hore ba hlaphoheloe kelellong,+ 7 u iponahatse u le mohlala oa mesebetsi e metle linthong tsohle;+ u bontše ho se bole+ thutong+ ea hao, ho nka lintho ka botebo, 8 puo e phelisang e ke keng ea nyatsuoa;+ e le hore motho ea ka lehlakoreng le hanyetsang a ka soaba, a se na letho le lebe leo a ka le buang ka rōna.+ 9 Makhoba+ a ke a ipehe tlas’a beng ba ’ona linthong+ tsohle, ’me a ba khahlise, a sa arabise,+ 10 a sa utsoe,+ empa a bontša botšepehi bo molemo ka botlalo,+ e le hore a ka khabisa thuto ea Mopholosi+ oa rōna, Molimo, linthong tsohle. 11 Etsoe mosa o sa tšoanelang+ oa Molimo o tlisang poloko+ ho batho+ ba mefuta eohle o bonahalitsoe,+ 12 o re rupella ho hana ho hloka bomolimo+ le litakatso+ tsa lefatše le ho phela ka ho hlaphoheloa kelellong le ho loka le boinehelo ba bomolimo+ har’a tsamaiso ena ea hona joale ea lintho,+ 13 ha re ntse re letetse tšepo+ e thabisang le ponahalo e khanyang+ ea Molimo e moholo le ea Mopholosi oa rōna, Kreste Jesu, 14 ea ileng a inehela+ bakeng sa rōna e le hore a ka re lopolla+ tlōlong ea molao ea mofuta o mong le o mong le ho itlhoekisetsa+ sechaba seo ka ho khethehileng e leng sa hae,+ se chesehelang mesebetsi e metle.+ 15 U ’ne u bue lintho tsena le ho eletsa le ho khalemela ka matla a feletseng a ho laela.+ Ho se ke ha e-ba le motho ea u nyelisang+ le ka mohla.